**UPUTE ZA PRIJAVITELJE**

**Proučite tekst Javnog natječaja i ostalu objavljenu dokumentaciju (posebno ovaj dokument u cijelosti) kako biste se upoznali s utvrđenim okvirom za dodjelu stipendija te utvrdili da li ispunjavate obvezne uvjete za stjecanje prava na stipendiju.**

**UVJETI ZA DODJELU STIPENDIJA**

Pravo na stipendiju može ostvariti redovni student Sveučilišta J.J.Strossmayera u Osijeku te redovni student koji studira na području Republike Hrvatske studijski program kojeg nema u programu studiranja na Sveučilištu J.J. Strossmayera Osijek i koji udovoljava sljedećim uvjetima:

1) student je državljanin Republike Hrvatske s neprekidnim prijavljenim prebivalištem na području Grada Osijeka u trajanju od najmanje 2 godine neposredno do dana podnošenja prijave na Javni natječaj

2) prosječni mjesečni prihod ostvaren u prethodnoj kalendarskoj godini po članu zajedničkog kućanstva, svih članova obitelji i djeteta iz te obitelji u kojem student živi, ne prelazi iznos od 2.500,00 kuna i da prosječni mjesečni prihod po članu zajedničkog kućanstva, svih članova obitelji i djeteta iz te obitelji u kojem student živi, u posljednja tri mjeseca prije podnošenja prijave za stipendiju ne prelazi iznos od 2.500,00 kuna

3) student je upisan u akademsku godinu bez ponavljanja godine

4) student nije korisnik neke druge stipendije ili slične novčane potpore iz nekog drugog izvora.

Student koji je bio korisnik stipendije u prvoj godini studija, a promijenio je obrazovnu ustanovu i ponovno upisuju prvu godinu, ne mogu se više natjecati za dodjelu stipendije za prvu godinu studija.

**OBVEZNA DOKUMENTACIJA**

1) prijava za stipendiju (ispunjena na propisanom obrascu i vlastoručno potpisana)

2) izjava o sastavu kućanstva (ispunjena na propisanom obrascu i vlastoručno potpisana

3) izjavu o nekorištenju druge stipendije ili slične novčane potpore u svrhu školovanja (ispunjena na propisanom obrascu i vlastoručno potpisana)

4) životopis

5) domovnica

6) dokaz o prebivalištu (uvjerenje o prebivalištu ili elektronički zapis o prebivalištu ne stariji od dana objave natječaja)

7) potvrdu visokoškolske ustanove o redovnom upisu u akademsku godinu 2021./2022.

8) potvrda nadležne Porezne uprave Ministarstva financija o visini dohotka i primitka **za sve članove kućanstva:**

 - za prethodnu kalendarsku godinu (2020.)

 - za posljednja tri mjeseca u tekućoj godini.

 *Ukoliko je neki član kućanstva obrtnik, prihod obrta se dokazuje od knjigovođe ovjerenim Obrascem P-PPI (Pregled poslovnih primitaka i izdataka od samostalne djelatnosti) za razdoblje od 01.01.2021. do 30.09.2021. Ukoliko član kućanstva nema knjigovođu, Obrazac P-PPI može biti potpisan i ovjeren pečatom od strane nositelja obrta. U slučaju da neki član zajedničkog kućanstva ima otvoren obrt čija se djelatnost paušalno oporezuje, prihod paušalnog obrta u navedenom razdoblju dokazuje se sljedećim dokumentima, dokaz da se porez na dohodak plaća paušalno (Rješenje nadležne Porezne uprave), Potvrda o visini dohotka i primitka koju izdaje Područni ured Porezne uprave za 2020. Godinu, Podatak o ostvarenim primicima i uplaćenom paušalnom porezu na dohodak i prirezu za 2021. godinu.*

9) za nezaposlene članove kućanstva dokaz iz evidencije Hrvatskog zavoda za zapošljavanje o nezaposlenosti

10) ukoliko je kućanstvo korisnik zajamčene minimalne naknade pravomoćno rješenje Centra za socijalnu skrb Osijek

11) ako ste bez jednog ili oba roditelja, izvadak iz matice rođenih za studenta i izvadak iz tice umrlih za roditelja

12) ako se nalazite na smještaju u ustanovi socijalne skrbi, pravomoćno rješenje Centra za socijalnu skrb Osijek o priznavanju prava

13) prijepis ocjena iz prethodne godine (zadnji razred srednje škole ili akademske godine)

14) diplome odnosno priznanja iz PRETHODNE školske ili akademske godine.

Ukoliko ste osoba s invaliditetom ili živite u kućanstvu s osobom s invaliditetom potrebno je priložiti dokaz o invaliditetu.

**Svi propisani obrasci objavljeni su na službenim internetskim stranicama Zaklade.**

**NAČIN PREDAJE PRIJAVE**

**1) PREDAJA U PAPIRNATOM OBLIKU**

**Prijava s dokaznom dokumentacijom podnose se poštom na adresu:**

**Zaklada "Srce grada Osijeka"**

**Franje Kuhača 9, 31000 Osijek**

**(sa naznakom: NE OTVARAJ**

**Natječaj za stipendiju Zaklade "Srce grada Osijeka")**

**2) PREDAJA U ELEKTRONIČKOM OBLIKU**

Prijave na Javni natječaj sa svom dokaznom dokumentacijom mogu se dostaviti i elektroničkim putem

(zaklada@srcegradaosijek.hr).

Svi prilozi **uz popunjene i potpisane obrasce** dostavljaju se u unutar istog mail-a, unutar kojeg se šalje prijava. Skenirajte ili fotografirajte svu prikupljenu dokaznu dokumentaciju. Pojedinačne dokumente imenujte na jasan način – npr. izjava o sastavu kućanstva, potvrda fakulteta i sl. O primitku uredne prijave bit ćete obaviješteni putem maila.

**Prijava zaprimljena nakon proteka roka za podnošenje neće se razmatrati.**

**Prijava koja nije dostavljena unutar istog maila smatrat će se nepotpunom te se neće uzeti u razmatranje.**

**ROK ZA PREDAJU PRIJAVE**

Prijave na Javni natječaj dostavljaju se **do zaključno 22. studenoga 2021. godine**.

**DOBIVANJE DODATNIH UPUTA**

Sve dodatne informacije vezane uz prijavu na Javni natječaj mogu se dobiti isključivo putem elektroničke pošte (zaklada@srcegradaosijek.hr).